เรียน คุณที่เคารพอย่างสูง ขอนำเรียนประวัติก่อนครับ ปัจจุบัน ผมอายุ 28 ปี สูง 180 หนัก 65 ก่อนผ่าตัด ผมหนัก 76 กก.ครับ เมื่อวันที่ 21 ม.ค.2560 เคยได้ผ่าตัดเส้นเลือดขอดในอัณฑะ บริเวณซ้ายบน หลังจากที่ผ่าตัดแล้ว อาการของโรคที่เคยเจ็บบริเวณท่อปัสสาวะและตึงๆที่บริเวณหัวเหน่าก็หายไป ต่อมา วันที่ 3 มี.ค 2560 ผมได้ออกกำลังกาย พอวิ่งไม่ถึง 500 ม. รู้สึกแสบๆจุกท้องที่บริเวณซ้ายบนข้างๆ สะดือ มีอาการแสบมาเป็นบางครั้ง และมีอาการเหนื่อยไปทั้งตัว จนกระทั่งได้ไปหาที่คลินิก บอกว่าเป็นโรคกระเพาะอาหาร จนได้ยามาทาน ผมทานได้ 2อาทิตย์อาการโรคกระเพาะก็ดีขึ้น จากนั้นมาโรคริดสีดวงก็กำเริบอีกครั้ง เพราะเคยเป็นโรคนี้มาตั้งแต่ อายุ 20 ปี อาการมีนานๆที ปีครั้ง หรือ 2 ปีครั้ง และในที่สุดผมก็เลยเป็นคนถ่ายยาก บางวันก็ถ่ายง่าย แต่ก็ถ่ายทุกวัน วันละ 1 ครั้ง บางวันไม่เกิน 2 ครั้ง ตอนเช้าเริ่มตั้งแต่ ตี5 ทุกวัน จนกระทั้งปัจจุบันนี้ มีน้ำหนักลดลง จากเดิม 76 กก. เหลือ 65 กก. และมีอาการตึงเส้นหน้าท้อง ท้องอืดและแน่ท้องเป็นบางวัน เหนื่อยบ้างเพลียบ้างเป็นบางครั้ง โดยเฉพาะถ้าออกกำลังกาย จะคั้นเนื้อคั้นตัว คือตอนนี้ผมดูแลตัวเองในเรื่องของโรคริดสีดวง กินอาหาร จำพวกพืช ผัก ผลไม้ เนื้อปลา เนื้อไก่ ไข่ไก่ และไม่กินเลยคือ จำพวก ผัดๆทอดๆ เนื้อหมู วัว นอกจากนี้ อาหารค่ำผมทานแกงจืด ทุกวัน และชอบดื่มน้ำ วันละ ุ6-8 แก้ว สิ่งที่ขาดไม่ได้คือต้องทานยาเพชรสังฆาต ทุกวัน เพราะจะทำให้ขับถ่ายดีขึ้น เคยมีอาการปวดรูทวาร แต่เมื่อได้ทานเพชรสังฆาตก็จะหายไป ครับ คืออยากสอบถามคุณว่า อาการที่เกิดขึ้นกับผม เสี่ยงกับโรคอะไรครับ และควรที่จะทานยาสมุนไพรทุกวันไหมครับ
สวัสดีค่ะ จากที่เล่ามา @โรคริดสีดวงทวารโดยทั่วไปจะแนะนำให้คนไข้รับประทานอาหารที่มีพืชผักผลไม้ที่มีกากใยสูง ดื่มนำ้เปล่าอย่างน้อยวันละ 8 แก้ว ออกกำลังกายสม่ำเสมอ พยายามอย่ากลั้นอุจจาระนานๆ และพยายามเลี่ยงการเบ่งอุจจาระ ซึ่งคิดว่า ดูแลตนเองได้ดีแล้วค่ะ หากอาการท้องผูกดีขึ้น สามารถลดการรับประทานยาระบายหรือสมุนไพรเพื่อระบายได้นะคะ @ส่วนเรื่องน้ำหนักตัวที่ลดลงมากส่วนหนึ่งคิดว่า จากการควบคุมอาหารเข้มงวด แต่แนะนำให้ไปพบแพทย์เพื่อตรวจสาเหตุอื่นๆที่ทำให้น้ำหนักลดได้ เช่น การติดเชื้อบางอย่าง โรคไทรอยด์เป็นพิษ เป็นต้น ค่ะ